جامی شای ئیسپانیا
پاڵەوانییەتی ئیسپانیا – جامی پاشای خاوەن شکۆ، زیاتر ناسراوە بە جامی شای ئیسپانیا (کۆپا دێل ڕەیی) یان بە سادەیی لا کۆپا و پێشتر ناودەبرا بە جامی گشتی ھەتا ساڵی (١٩٧٦)، بریتییە لە پاڵاوانێتییەکی پێشبڕکێی تۆپی پێ لەنێوان یانەکانی تۆپی پێی ئیسپانیا، ڕێکخراوە و بەڕێوە دەبرێ لەلایەن فیدراسیۆنی یەکێتی تۆپی پێی ئیسپانیاوە.

پێشبڕکێکە لە ساڵی ١٩٠٣ دامەزراوە و بەمەش بووە بە کۆنترین پێشبڕکێی تۆپی پێی ئیسپانیا کە لە ئاستێکی نەتەوەییدا یاریی کردووە، جامەکە بە یەکێک لە بەناوبانگترین و باوترین جامی نەتەوەیی لە جیھاندا دادەنرێت براوەکانی جامی شا کێبڕکێ دەکەن بۆ گەیشت بە خولی ئەورووپا ی ساڵی داھاتوو.

یانەی بارسێلۆنا یەکێکە لە سەرکەوتوترین یانەی بەشداربووی خولەکە توانیویەتی ٣١ جار جامەکە بەدەست بھێنێت، کە کۆتا نازناویان بەرامبەر ئەتلەتیک بیلباو لە یاریی کۆتایی ساڵی ٢٠٢١ دا بوو، لە یاریگای لا کارتوخا. پاش ئەویش دووەم سەرکەوتوترین یانە بریتییە لە ئەتلەتیک بیلباو بە بردنەوەی ٢٣ نازناو، ھەروەھا سێیەم یانەش بریتییە لە ڕیاڵ مەدرید بە بردنەوەی ٢٠ نازناو.

نازناوەکانی یانە بەشداربووەکان

سەرچاوەکان

بەستەرە دەرەکییەکان 
 Official website  at RFEF.es
 Spain - List of Cup Finals at RSSSF.com

دامەزرانەکانی ١٩٠٣ لە ئیسپانیا
جامە نەتەوەییەکانی تۆپی پێ
جامی شا